આ ધાર્મિકજગ્યામાં પ્રવેશદ્વારની સામે મધ્યમાં શ્રી રામજીમંદીર, તેની જમણીબાજુએ જગ્યાનાં સ્થાપક પ.પુ.શ્રી નાથજીદાદા તેમજ તેના શિષ્યોનું સમાધી સ્થાન, તેની તદન નજીક શ્રી હનુમાનમંદીર, રામજીમંદીરની સામે થોડે દુર શ્રી ગંગારામબાપુનો ધુણો, નાથજીદાદાની સમાધીની જમણી બાજુએ બ્રહ્મલીન મહંત શ્રી ઉપવાસીબાપુનું સ્મૃતિમંદીર, સમાધીની બરોબર આગળ ભુપત બહારવટીયાની સાથેનાં ધિંગણામાં કામ આવેલ મુળુભા રહેવરનો પાળીયો ઉભો છે. તેની નજીકમાં જ પોલીસ ઈન્સપેકટર કમળાશંકર દવેનું શહીદસ્મારક છે. જગ્યાની પશ્ચિમે શ્રી ખોડિયારમાતાજીનો કોઠો આવેલો છે. તેમજ શ્રી નાથજીદાદાનાં પ્રિય એવા મોતીરામ કુતરાની સમાધી જગ્યાથી ૬ કિ.મી. દુર ટોડા ગામે આવેલી છે. આમ જગ્યાની પરંપરામાં પુજાતા દેવસ્થાનો અહીં બિરાજમાન છે જેનો અનોખો ઈતિહાસ આપણે તેનાં લેખમાં સચિત્ર જોઈશુ અને વધુ વાંચીશુ. જે નીચે પ્રમાણેની યાદીમાં દર્શાવવામાં આવેલ છે.